Þetta er algengt vandamál á vefnum . Stafrænar myndavélar ( hvort sem er í myndavél eða síma ) byrja alltaf að lesa skránna inn “ efst í vinstra horninu ” eins og myndflagan snýr í tækinu . En ef tækinu er snúið þá er skynjari í tækinu sem skráir í svokallaðan EXIF hluta myndskrárinnar hvernig tækið sneri þegar smellt var af . Vandamálið er að það er ekki fullkomið samræmi milli tækja og vefþjónaforrita hvernig á að túlka snúningsupplýsingarnar úr EXIF . Stundum er það rétt og stundum ekki . Öruggasta leiðin er að opna myndirnar í myndvinnsluforriti . Flest vandaðri forrit segja manni strax þegar mynd er opnuð að hún sé með “ snúning ” . Og bjóða þá upp á að endurvista myndina þannig að á hráu formi þá er hornið efst til vinstri það horn sem var efst til vinstri þegar myndin var tekinn . vona að þetta skýri málið eitthvað , hlekkurinn undir er til nánari útskýringa .